Osoba za kontakt:

Službenik za informiranje i koordinatorica za provedbu savjetovanja sa zainteresiranom javnošću– Romana Horvat, prof. slavistike i viši knjižničar
Telefon: 043/ 331-592

Zamjenica službenika za informiranje – Danijela Marić, knjižničarski suradnik

Telefon: 403/331-592

Radno vrijeme:

ponedjeljak-petak od 7.00-15.00 sati

Način predavanja zahtjeva:

Poštom: Pučka knjižnica i čitaonica Daruvar

Stjepana Radića 5

Elektroničkom poštom: pkic@bj.t-com.hr

Pravo na pristup informacijama koje posjeduje Pučka knjižnica i čitaonica Daruvar uređeno je Zakonom o pravu na pristup informacijama (NN 25/13, 85/15, 69/22), a obuhvaća pravo korisnika na traženje i dobivanje informacije kao i obvezu tijela javne vlasti da omogući pristup zatraženoj informaciji, odnosno da objavljuje informacije neovisno o postavljenom zahtjevu kada takvo objavljivanje proizlazi iz obveze određene zakonom ili drugim propisom.

Informacija je svaki podatak koji posjeduje tijelo javne vlasti u obliku dokumenta, zapisa, dosjea, registra ili u bilo kojem drugom obliku, neovisno o načinu na koji je prikazana (napisani, nacrtani, tiskani, snimljeni, magnetni, optički, elektronički ili neki drugi zapis).

Sukladno 18. stavak 1 Zakona o pravu na pristup informacijama, Korisnik ostvaruje pravo na pristup informaciji podnošenjem usmenog ili pisanog zahtjeva Pučkoj knjižnici i čitaonici Daruvar.

Ponovna uporaba informacija

Sukladno čl. 27 Zakona o izmjenama i dopunama Zakona o pravu na pristup informacijama, svaki korisnik ima pravo na ponovnu uporabu informacija u komercijalne ili nekomercijalne svrhe, u skladu s odredbama gore navedenog Zakona.

Uvjeti za ponovnu uporabu informacija

Uvjeti za ponovnu uporabu informacija opisani su u čl. 19., 20. i 21. Zakona o izmjenama i dopunama Zakona o pravu na pristup informacija (NN 85/15.).

Naknada za pristup informacijama i ponovnu uporabu informacija

Na pristup informacijama u postupcima pred Pučkom knjižnicom i čitaonicom Daruvar, ne plaćaju se upravne i sudske pristojbe.

Pučka knjižnica i čitaonica Daruvar ima pravo tražiti od korisnika prava na pristup informacije, odnosno prava na ponovnu uporabu informacije naknadu stvarnih materijalnih troškova koji nastanu pružanjem informacije kao i naknadu troškova dostave tražene informacije sukladno kriterijima i načinu naplate koje propisuje Povjerenik za informiranje.

Pučka knjižnica i čitaonica Daruvar ne naplaćuje naknadu za ponovnu uporabu informacija ako iste informacije objavljuje besplatno putem interneta.